বিহারে ম্যাজিক ফিগার পেরোবে NDA? ফলাফলের ট্রেন্ড কেমন?

ওয়েব ডেস্ক: দুই দফা ভোটে (Bihar Assembly Election 2025) বিহারের ভোটাররা নিজেদের মতামত স্পষ্ট করে দিয়েছেন। এ বছর রেকর্ড পরিমাণ ভোট পড়েছে রাজ্যে, বিশেষ করে মহিলা ভোটারদের বিপুল উপস্থিতি রাজনৈতিক মহলে চর্চার কারণ হয়েছে। নির্বাচন বিশেষজ্ঞদের মতে, মহিলাদের ভোটই এই ভোটের ফলাফলকে (Bihar Assembly Election Result 2025) বড়ভাবে প্রভাবিত করতে পারে।

শুক্রবার সকাল আটটায় শুরু হয়েছে ভোটগণনা। প্রথমে গণনা করা হচ্ছে পোস্টাল ব্যালট। সর্বশেষ প্রাপ্ত তথ্য অনুযায়ী, ২২৫টি আসনের মধ্যে ১৪৬টিতে এগিয়ে এনডিএ, ৭৪টিতে এগিয়ে মহাগঠবন্ধন, আর প্রশান্ত কিশোরের জন সুরাজের ৩ জন প্রার্থী এগিয়ে আছেন। আরও কিছু নির্দল প্রার্থীও প্রথম দফার গণনায় লড়াই জমিয়ে তুলেছেন।

আরও পড়ুন: তেজস্বী না নীতীশ, কে জিতবেন বিহারে? গণনার শুরুতে এগিয়ে কে?

এখন পর্যন্ত প্রকাশিত অধিকাংশ বুথফেরত সমীক্ষা নীতীশ কুমারকেই আবার বিহারের মুখ্যমন্ত্রী হিসেবে দেখতে পাচ্ছে। এক্সিট পোলের বেশিরভাগেই এনডিএ নির্দ্বিধায় ম্যাজিক ফিগার ছুঁয়ে ফেলেছে। যদিও একটি সমীক্ষা মহাগঠবন্ধন ও তেজস্বী যাদবের পক্ষে ইঙ্গিত দিয়েছে—যা প্রতিপক্ষ শিবিরে বাড়তি উত্সাহ যোগাচ্ছে।